CELEX: 62011CA0149
Language: el
Date: 2012-12-19 00:00:00
Title: Υπόθεση C-149/11: Απόφαση του Δικαστηρίου (δεύτερο τμήμα) της 19ης Δεκεμβρίου 2012 [αίτηση του Gerechtshof te’s-Gravenhage (Κάτω Χώρες) για την έκδοση προδικαστικής αποφάσεως] — Leno Merken BV κατά Hagelkruis Beheer BV [Κοινοτικό σήμα — Κανονισμός (ΕΚ) 207/2009 — Άρθρο 15, παράγραφος 1 — Έννοια του όρου «ουσιαστική χρήση σήματος» — Εδαφικό εύρος της χρήσεως — Χρήση του κοινοτικού σήματος στο έδαφος ενός μόνον κράτους μέλους — Επάρκεια]

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/3
            
         Απόφαση του Δικαστηρίου (δεύτερο τμήμα) της 19ης Δεκεμβρίου 2012 [αίτηση του Gerechtshof te’s-Gravenhage (Κάτω Χώρες) για την έκδοση προδικαστικής αποφάσεως] — Leno Merken BV κατά Hagelkruis Beheer BV
   (Υπόθεση C-149/11) (1)
   
   (Κοινοτικό σήμα - Κανονισμός (ΕΚ) 207/2009 - Άρθρο 15, παράγραφος 1 - Έννοια του όρου «ουσιαστική χρήση σήματος» - Εδαφικό εύρος της χρήσεως - Χρήση του κοινοτικού σήματος στο έδαφος ενός μόνον κράτους μέλους - Επάρκεια)
   2013/C 46/05
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof te’s-Gravenhage
   
      Διάδικοι στην υπόθεση της κύριας δίκης
   
   Leno Merken BV
   
      κατά
   
   Hagelkruis Beheer BV
   
      Αντικείμενο
   
   Αίτηση προδικαστικής αποφάσεως — Gerechtshof te ’s-Gravenhage — Ερμηνεία του άρθρου 15, παράγραφος 1, του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1) — Χρήση του σήματος — Ουσιαστική χρήση — Έννοια — Χρήση του κοινοτικού σήματος στο έδαφος ενός μόνον κράτους μέλους — Χρήση η οποία θεωρείται ουσιαστική από το κράτος μέλος αυτό σε περίπτωση πανομοιότυπου εθνικού σήματος
   
      Διατακτικό
   
   Το άρθρο 15, παράγραφος 1, του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα, έχει την έννοια ότι, για να εκτιμηθεί αν υφίσταται «ουσιαστική χρήση [σήματος] εντός της Κοινότητας», κατά τη διάταξη αυτή, δεν πρέπει να λαμβάνονται υπόψη τα εδαφικά σύνορα μεταξύ των κρατών μελών.
   «Ουσιαστική χρήση» κοινοτικού σήματος, κατά την έννοια του άρθρου 15, παράγραφος 1, του κανονισμού 207/2009, υφίσταται οσάκις το σήμα χρησιμοποιείται σύμφωνα με την ουσιώδη λειτουργία του και με σκοπό τη διατήρηση ή την κτήση μεριδίων αγοράς εντός της Ευρωπαϊκής Κοινότητας υπέρ των προϊόντων ή υπηρεσιών που προσδιορίζει το σήμα αυτό. Στο αιτούν δικαστήριο απόκειται να εκτιμήσει αν πληρούνται οι προϋποθέσεις στην υπόθεση της κύριας δίκης, λαμβάνοντας υπόψη το σύνολο των κρίσιμων πραγματικών περιστατικών και περιστάσεων, όπως είναι ιδίως τα χαρακτηριστικά της οικείας αγοράς, η φύση των προϊόντων και των υπηρεσιών που προστατεύει το σήμα, το εδαφικό και ποσοτικό εύρος της χρήσεως και η συχνότητά της.
   
      (1)  ΕΕ C 179 της 18.6.2011.